Diari Oficial de la Generalitat Valenciana


Sumari del DOGV 8727, del 28-01-2020 (2020/484)

RESOLUCIÓ de 16 de gener de 2020, del director general de Relacions amb Les Corts, per la qual es publica el conveni entre Turisme Comunitat Valenciana, el Patronat Provincial de Turisme de València i la Mancomunidad del Interior Tierra del Vino, per al desenvolupament del Pla de dinamització i governança turística de la Mancomunidad del Interior Tierra del Vino, exercici 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/484


Data del document
:   16-01-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 16 de gener de 2020, del director general de Relacions amb Les Corts, per la qual es publica el conveni entre Turisme Comunitat Valenciana, el Patronat Provincial de Turisme de València i la Mancomunidad del Interior Tierra del Vino, per al desenvolupament del Pla de dinamització i governança turística de la Mancomunidad del Interior Tierra del Vino, exercici 2019. [2020/484]  
Turisme Comunitat Valenciana, el Patronat Provincial de Turisme de València i la Mancomunidad del Interior Tierra del Vino han subscrit, prèvia tramitació reglamentària, els dies 23 de desembre de 2019 i 20 de desembre de 2019, respectivament, el conveni per al desenvolupament del Pla de Dinamització i Governança Turística de la Mancomunidad del Interior Tierra del Vino, exercici 2019, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 16 de gener de 2020 i número 21/2020, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 16 de gener de 2020.- El director general de Relacions amb Les Corts: Antonio Torres Salvador.  
  
  
CONVENI DE COL·LABORACIÓ ENTRE TURISME COMUNITAT VALENCIANA, EL PATRONAT PROVINCIAL DE TURISME DE VALÈNCIA I LA MANCOMUNIDAD DEL INTERIOR TIERRA DEL VINO, PER AL DESENVOLUPAMENT DEL PLA DE DINAMITZACIÓ I GOVERNANÇA TURÍSTICA DE LA MANCOMUNIDAD DEL INTERIOR TIERRA DEL VINO, EXERCICI 2019.  
  
D'una part, Francesc Colomer Sánchez, secretari autonòmic de Turisme i president de Turisme Comunitat Valenciana en virtut del que disposen, el Decret 151/2018, de 21 de setembre, del Consell, de nomenament com a secretari autonòmic de Turisme (DOGV 24.09.2018) i l'article 19.2 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 12.07.2019), que intervé en aquest acte en nom i representació d'aquesta entitat de dret públic adscrita a la Presidència de la Generalitat, amb personalitat jurídica pròpia, que es regula pel que disposa l'article 12 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (ara, Turisme Comunitat Valenciana). El domicili de l'entitat esmentada, als efectes d'aquest document, és el situat a València, carrer de la Democràcia, 77, Ciutat Administrativa 9 d'Octubre, torre II, planta tercera.  
  
La seua legitimació i representació per a aquest acte deriva del que estableix l'article 13.4 de la Llei 15/2018, de 7 de juny, i l'apartat dos, lletra e), de l'article 5 del Decret 209/2004, de 8 d'octubre, en la virtut dels quals el president de Turisme Comunitat Valenciana exercirà la representació permanent de l'entitat en la signatura de convenis, i es troba autoritzada la signatura d'aquest conveni per l'acord del Consell de data 13 de desembre de 2019.  
D'una altra part, Antoni Francesc Gaspar Ramos, president de la Diputació Provincial de València i de l'organisme autònom Patronat Provincial de Turisme de València, que intervé en nom i representació d'aquest organisme de conformitat amb el que disposen els articles 34.1.b i 34.2 de la Llei 7/1985, de 2 d'abril, reguladora de les bases del règim local i 16, lletres a) i f) dels Estatuts del Patronat, assistit pel secretari general d'aquesta corporació, Vicente Boquera Matarredona, en l'exercici de les funcions de fedatari públic que li atribueix l'article 92 bis.1 de la Llei 7/1985, de 2 d'abril, reguladora de les bases del règim local.  
  
El Patronat Provincial de Turisme de València ha aprovat el text del conveni mitjançant decret de la Presidència de l'organisme de data 28 de novembre de 2019.  
I, d'una altra part, Gabriel Mata González, president de la Mancomunidad del Interior Tierra del Vino, la legitimació i representació del qual per a la subscripció d'aquest conveni deriva de la seua condició i del càrrec de president de la mancomunitat segons l'acord de nomenament de data 26 de juliol de 2017, autoritzat per a subscriure el present conveni segons l'acord del Ple, de data 16 d'octubre de 2019, tot això d'acord amb el que es disposa en l'article 44.2 de la Llei 7/1985, de 2 d'abril, reguladora de les bases de règim local, i l'article 17 dels estatuts de la Mancomunidad.  
Les parts compareixen en la representació que tenen de les seues respectives institucions i es reconeixen, de manera recíproca, la capacitat per a formalitzar aquest conveni, i, a aquest efecte,  
  
EXPOSEN  
  
I. Un aspecte fonamental de l'estratègia de la Comunitat Valenciana en matèria de turisme és el manteniment, l'adaptació i la millora de les destinacions turístiques madures, així com el creixement i el desenvolupament de les incipients, amb l'objectiu de mantindre la competitivitat de l'oferta turística i la seua posició en els mercats nacional i internacional. Amb aquesta finalitat, la Generalitat, a través de Turisme Comunitat Valenciana, posa en marxa els plans de dinamització i governança turística.  
II. Els plans de dinamització i governança turística s'instrumenten a través de la formalització de convenis entre Turisme Comunitat Valenciana i altres administracions públiques i ens privats, a fi de fomentar la innovació, la modernització i la consolidació dels productes turístics valencians.  
III. A Turisme Comunitat Valenciana, entitat adscrita a la Presidència de la Generalitat, li correspon el foment de l'activitat turística, el desenvolupament i millora del sector, la creació, la implantació i l'adequació de nous productes i recursos, l'execució, la coordinació i l'impuls d'accions de promoció i la comercialització, la informació i la difusió del producte turístic de la Comunitat Valenciana. Per a tot això Turisme Comunitat Valenciana podrà desenvolupar les seues actuacions en coordinació amb altres ens i administracions públiques, tal com estableix l'article 2 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (ara Turisme Comunitat Valenciana).  
  
IV. El Patronat Provincial de Turisme de València, organisme autònom de la Diputació Provincial de València, té per objecte l'impuls del desenvolupament turístic provincial en totes les seues manifestacions, així com l'estudi, la planificació, l'organització, la programació i l'execució, de les accions promocionals necessàries per a això. Per a aconseguir-ho, el Patronat actua de forma coordinada amb altres ens i administracions públiques amb competències en turisme, i subscriu per a això els instruments de col·laboració i cooperació pertinents.  
V. La Mancomunidad del Interior Tierra del Vino declara que el turisme constitueix un eix estratègic per al seu desenvolupament econòmic, una via de millora per a les condicions de vida dels seus ciutadans i de les seues ciutadanes i un motor per a la generació de renda i ocupació, i que disposa d'una àmplia i variada dotació de recursos susceptibles de transformació en productes turístics atractius per a la demanda. Per a aconseguir l'anterior podrà desenvolupar les seues actuacions en coordinació amb altres ens i administracions públiques, amb la subscripció dels instruments de col·laboració necessaris per a això.  
D'acord amb el que s'ha exposat anteriorment, les parts signants acorden formalitzar aquest conveni, segons les següents  
  
CLÀUSULES  
  
Primera. Objecte  
Aquest conveni té per objecte establir la col·laboració entre les parts signants per a desenvolupar i executar el Pla de Dinamització i Governança Turística (d'ara en avant PDGT) de la Mancomunidad del Interior Tierra del Vino corresponent a l'exercici 2019, a través de la concessió directa de sengles subvencions nominatives a la citada mancomunitat per part de Turisme Comunitat Valenciana i del Patronat Provincial de Turisme de València, en els termes que estableix l'article 168.1.A de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions; els articles 22.2 i 28.1 de la Llei 38/2003, de 17 de novembre, general de subvencions (d'ara en avant, Llei general de subvencions); l'article 11.4.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, així com l'Ordenança General de Subvencions de la Diputació Provincial de València i els seus ens dependents, aprovada per acord plenari de la corporació de 28 de març de 2017 (BOP núm. 101, de 29.05.2017), modificada per l'acord del ple de 20 de juny de 2017 (BOP núm. 174, de 8 de setembre).  
  
Aquesta subvenció està prevista en la Llei 28/2018, de 28 de desembre, de 2018, de pressupostos de la Generalitat per a l'exercici 2019 (DOGV 8454, 31.12.2018).  
La subvenció és compatible amb la percepció d'altres subvencions o ajudes per a la mateixa finalitat procedents de qualsevol administració o ens públics o privats en els termes establits en l'article 19 de la Llei general de subvencions.  
Les actuacions del PDGT es desenvoluparan en el territori i sobre els recursos i els serveis de titularitat dels municipis que integren la mancomunitat, i seran executades per aquesta en els termes que assenyala l'apartat B) de la clàusula tercera d'aquest conveni, quedant els resultats de la seua titularitat.  
Les actuacions a desenvolupar, juntament amb la memòria explicativa d'aquestes, apareixen detallades en l'annex del present conveni, del qual forma part.  
  
Segona. Entitat beneficiària  
La Mancomunidad del Interior Tierra del Vino és una entitat local territorial, amb personalitat i capacitat jurídiques per al compliment de les seues finalitats específiques, de conformitat amb el que s'estableix en els articles 3 i 4 de la Llei 7/1985, reguladora de les bases del règim local.  
La Mancomunidad del Interior Tierra del Vino tindrà la condició d'entitat beneficiària de la subvenció que s'instrumenta a través d'aquest conveni, de conformitat amb el que estableix l'article 11 de la Llei general de subvencions.  
Amb caràcter previ a la signatura d'aquest conveni, i com a entitat beneficiària d'una subvenció, la Mancomunitat declara de manera responsable que compleix les condicions i assumeix les obligacions establides en els articles 13 i 14 de la Llei general de subvencions.  
  
Tercera. Obligacions de les parts  
Les obligacions de les parts són les següents:  
A) Turisme Comunitat Valenciana i Patronat Provincial de Turisme de València:  
1. Assessorar la Mancomunitat en tot el que calga per a la posada en marxa, el desenvolupament i l'execució del PDGT.  
2. Finançar les actuacions del pla, en la part que corresponga.  
3. Exercir les facultats de seguiment i control de la subvenció de conformitat amb el que es disposa en la Llei general de subvencions.  
4. Donar publicitat de la signatura del present conveni i del seu text íntegre en les seues pàgines web, en els termes establits en l'article 9.c de la Llei 2/2015, de 2 d'abril, de transparència, bon govern i participació ciutadana de la Comunitat Valenciana (DOGV 7500, 8 d'abril).  
  
B) Mancomunidad del Interior Tierra del Vino:  
1. Complir l'objectiu que fonamenta la concessió de la subvenció.  
  
2. Executar amb la diligència que pertoca i, sota la seua responsabilitat, les actuacions que constitueixen l'objecte del pla, i destinar els recursos humans i materials que siguen necessaris per a això; en aquesta línia:  
2.1. Instar els ajuntaments integrats en el seu àmbit territorial a col·laborar i facilitar amb caràcter general, a tots els efectes (jurídics, pressupostaris, comptables i materials) les actuacions sobre els elements patrimonials, les infraestructures i els serveis del seu territori.  
2.2. Ser la responsable de la realització de tots els projectes d'obres i tècnics, de la sol·licitud i l'obtenció de permisos, autoritzacions i llicències, i de la realització de les contractacions necessàries de conformitat amb la Llei 9/2017, de 8 de novembre, de contractes del sector públic i la resta de la legislació aplicable.  
2.3. Fer les actuacions de publicitat, comunicació i senyalització d'obres i actuacions per a dotar de notorietat i visibilitat el pla.  
  
En totes les activitats o inversions que es realitzen ha de quedar clarament reflectit que aquestes es realitzen dins del Pla de dinamització i governança turística de la Mancomunidad del Interior Tierra del Vino, i caldrà adjuntar-hi els logos de les administracions signants del conveni.  
2.4. Designar el personal de la mancomunitat que s'encarregarà de la labor tècnica-administrativa d'execució del pla, que serà l'interlocutor directe amb la resta de les administracions signants del conveni.  
  
La mancomunitat podrà contractar una gerència la funció de la qual consistirà a col·laborar amb els òrgans de la mancomunitat en les labors administratives i tècniques del pla, i serà, en aquest cas, l'interlocutora amb la resta de parts signants del conveni. Això no afectarà en cap cas les obligacions de la mancomunitat com a beneficiària de la subvenció, ja que les obligacions com a tal es contrauen per la mancomunitat, que està obligada al compliment i la justificació de les actuacions.  
  
La persona que ocupe la gerència del pla no podrà realitzar cap actuació amb caràcter d'autoritat pública.  
2.5. Mantindre informades les persones membres de la comissió de seguiment del desenvolupament de les actuacions i de l'estat de la tramitació dels expedients, i aportar qualsevol informació i documentació que siga requerida per aquestes.  
3. Finançar, en la part que li corresponga, les actuacions del pla.  
4. Justificar, davant les administracions signants del conveni, el compliment dels requisits i les condicions, així com la realització de l'activitat i el compliment de la finalitat que va determinar la concessió de la subvenció.  
5. Sotmetre's a les actuacions de comprovació que hagen d'efectuar la resta d'administracions signants, així com qualssevol altres de comprovació i de control financer que puguen realitzar els òrgans de control competents.  
6. Comunicar les administracions signants, l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
7. Acreditar a la signatura del conveni i en el moment de la justificació que es troba al corrent en el compliment de les seues obligacions tributàries i enfront de la Seguretat Social.  
8. Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control, durant un període de 5 anys.  
9. Destinar, en el cas d'actuacions d'inversió, els béns immobles, els mobles, les instal·lacions i les actuacions executades a través del pla, a les finalitats per a les quals han obtingut autorització durant:  
9.1 un mínim de cinc anys per a béns inscriptibles en un registre públic, i  
9.2 un mínim de dos anys per a la resta de béns inventariables.  
  
L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament, i el bé quedarà afecte al pagament del reintegrament esmentat, amb les excepcions previstes en la Llei general de subvencions.  
  
10. Complir les obligacions d'informació i transparència establides en la Llei 2/2015, de 2 d'abril, de transparència, bon govern i participació ciutadana de la Comunitat Valenciana, com a entitat beneficiària de l'ajuda, així com les obligacions establides en la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
  
11. Reintegrar les quantitats percebudes en virtut d'aquest conveni, a més de l'interés de demora que puga correspondre, des del moment del pagament de la subvenció en els casos establits en l'article 37 la Llei general de subvencions.  
El present conveni es publicarà, una vegada subscrit, en el Diari Oficial de la Generalitat Valenciana, de conformitat amb el que s'estableix en l'article 111.3 de la Llei 8/2010, de 23 de juny, de la Generalitat, de règim local de la Comunitat Valenciana.  
  
Quarta. Execució de les actuacions que cal realitzar mitjançant el pla  
A) Termini d'execució de les actuacions subvencionades.  
L'execució de les actuacions objecte d'aquest conveni es realitzarà dins dels terminis previstos en els projectes elaborats per la Mancomunitat, sense que en cap cas puga excedir del 31 de desembre de 2019.  
  
B) Execució i seguiment de l'actuació subvencionada.  
L'execució, el control i el seguiment de les actuacions del pla seran realitzats per la Mancomunitat.  
És d'interés públic que es duga a terme correctament l'activitat per a la qual s'ha concedit la subvenció. En aquesta línia, només es pagaran aquelles despeses que tinguen la condició de finançables, és a dir, aquelles que de manera indubtable responguen a la naturalesa de l'activitat subvencionada i resulten estrictament necessàries.  
De conformitat amb tot això:  
- En el cas d'assistència a fires de turisme només seran finançables les despeses de transport i allotjament de les persones imprescindibles per al correcte exercici de l'activitat. En aquest cas serà necessari presentar, prèviament a la realització de l'activitat, un informe sobre la necessitat d'aquesta assistència i, en el moment de la justificació d'aquesta, un informe explicatiu de les activitats desenvolupades per cadascuna de les persones assistents, la seua necessitat, la connexió amb el pla, i qualssevol altres dades que justifiquen l'assistència a la fira. Qualsevol altra despesa derivada de l'actuació de la gerència i/o de personal de la Mancomunitat serà assumida per aquesta.  
- No seran subvencionables les despeses derivades de l'assistència a congressos, reunions, visites, ni altres activitats similars sense l'autorització prèvia de la comissió de seguiment una vegada analitzat l'informe a què es refereix el punt anterior.  
- No seran finançables les despeses de material d'oficina, ni d'informàtica, de comunicacions o de mobiliari d'ús general, que seran assumides per la Mancomunitat.  
- Seran finançables les despeses financeres si estan directament relacionades amb l'activitat subvencionada, són indispensables per a l'adequada preparació o l'execució d'aquesta, i compleixen el límit assenyalat en aplicació del principi de prudència financera (Reial Decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic).  
  
- Seran finançables les despeses de funcionament del pla, amb el límit màxim del 15 % de l'import total de les actuacions, de conformitat amb l'article 31 de la Llei general de subvencions.  
- En cap cas el cost d'adquisició de les despeses subvencionables podrà ser superior al valor de mercat.  
- Es considerarà despesa realitzada la que ha sigut efectivament pagada amb anterioritat a la finalització del període de justificació.  
C) Naturalesa econòmica de les actuacions  
Les actuacions que haja d'executar la Mancomunitat podran tindre la naturalesa econòmica d'inversions reals o de despeses corrents.  
A l'efecte de justificació de la subvenció Turisme Comunitat Valenciana només admetrà com a justificants despeses d'inversió realitzades per la Mancomunitat, i el Patronat, justificants de despeses corrents, tots dos per un import mínim de 70.000 euros.  
Tot això, sense perjudici de l'execució i la justificació íntegres de les actuacions del pla, i de la presentació dels expedients justificatius complets, davant cadascuna de les administracions signants.  
En atenció al caràcter d'actuació cofinançada a parts iguals del pla, el Patronat Provincial de Turisme de València i Turisme Comunitat Valenciana emetran un certificat de l'import i la conformitat dels justificants que cadascuna de les administracions esmentades haja acceptat com a comprovant de la subvenció, per a garantir l'aportació proporcional al pla de cadascuna d'elles.  
D) Senyalització de les obres.  
A més de la senyalització preceptiva, les obres hauran de senyalitzar-se per mitjà dels oportuns cartells en els quals s'indicarà que es realitzen en col·laboració entre Turisme Comunitat Valenciana, el Patronat Provincial de Turisme de València i la Mancomunidad del Interior Tierra del Vino, en el marc de desenvolupament del Pla de dinamització i governança turística de la Mancomunidad del Interior Tierra del Vino.  
E) Règim de penalitzacions  
La Mancomunidad del Interior Tierra del Vino informarà Turisme Comunitat Valenciana i el Patronat Provincial de Turisme de València de les demores en l'execució de les obres, amb les conseqüències previstes en la Llei general de subvencions i el seu reglament de desenvolupament.  
En el cas que l'actuació o les obres objecte d'aquest conveni se sotmeten als procediments de contractació establits en els articles 192 i següents de la Llei 9/2017, de 8 de novembre, de contractes del sector públic, la Mancomunitat estarà obligada a establir en els seus plecs de condicions el règim de penalitzacions establit en el text legal esmentat.  
  
F) Responsabilitat patrimonial.  
D'acord amb el que es disposa en l'article 33.1 de la Llei 40/2015, d'1 d'octubre, de règim jurídic del sector públic, si com a conseqüència de l'execució de les actuacions derivades d'aquest conveni es produeixen lesions en els béns o els drets de persones particulars, la responsabilitat patrimonial a què donen lloc serà de l'administració executora.  
Qualsevol problema derivat de la interpretació i el compliment d'aquest conveni, el solucionaran els membres de la comissió de seguiment del pla.  
  
Cinquena. Finançament i pagament  
A) Import del pla.  
L'import total de les actuacions que comprenen el PDGT de la Mancomunidad del Interior Tierra del Vino corresponent a l'exercici de 2019 ascendeix a dos-cents deu mil euros (210.000 ?), impostos inclosos, que seran finançats per terços idèntics per les administracions signants.  
  
Les actuacions del pla seran finançades de la següent forma:  
- Turisme Comunitat Valenciana contribueix amb un terç del total (setanta mil euros), amb càrrec a l'aplicació pressupostària del capítol VII, programa 512.06, línia S0778000/06.  
- El Patronat Provincial de Turisme de València contribueix amb un terç del total (setanta mil euros), amb càrrec a l'aplicació pressupostària 430.00.46491, del capítol IV.  
- La Mancomunidad del Interior Tierra del Vino contribueix amb un terç del total (setanta mil euros), amb càrrec a l'aplicació pressupostària 46967.  
Qualsevol excés de despesa per damunt dels dos-cents deu mil euros serà assumit per la Mancomunitat.  
B) Data i forma de pagament.  
El pagament de la subvenció s'ha de fer després de la correcta justificació per part de la Mancomunitat davant Turisme Comunitat Valenciana i el Patronat Provincial de Turisme de València de les actuacions executades.  
Les quantitats que haja de satisfer Turisme Comunitat Valenciana es pagaran per transferència bancària al compte assenyalat a aquest efecte per la Mancomunitat, de la manera següent:  
- En el moment de la signatura d'aquest conveni, i amb caràcter previ a la justificació, s'abonarà, en concepte de pagament anticipat, el 15 % de l'import de la subvenció que, com a màxim, correspondria a Turisme Comunitat Valenciana. En aquest cas, la Mancomunidad del Interior Tierra del Vino quedarà exonerada de la constitució de garantia, d'acord amb el que s'estableix en els articles 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i 34.4 de la Llei general de subvencions.  
  
- El pagament de la resta de la subvenció es realitzarà després de la justificació correcta per part de la Mancomunitat de les actuacions executades corresponents a despeses d'inversió.  
- Una vegada rebut el certificat emés pel Patronat Provincial de Turisme de València que acredite, per part seua, la correcta execució i justificació de les actuacions corresponents a despeses corrents, es produirà, si és necessari, l'ajust de les aportacions de totes dues administracions de manera que es garantisca el seu finançament a parts iguals, i es durà a terme, si és el cas, la minoració de la subvenció i s'executarà, si escau, el reintegrament de les quantitats pagades indegudament.  
Les quantitats que haja de satisfer el Patronat Provincial de Turisme de València es pagaran per transferència bancària en el compte assenyalat a aquest efecte per la mancomunitat, de la manera següent:  
- En el moment de la signatura del conveni s'abonarà, en concepte de pagament anticipat, el 15 % de l'import de la subvenció corresponent al Patronat Provincial de Turisme de València. En aquest cas, la Mancomunidad del Interior Tierra del Vino quedarà exonerada de la constitució de garantia, d'acord amb el que s'estableix en l'article 24 de l'Ordenança General de Subvencions de la Diputació Provincial de València i els seus ens dependents, aprovada per acord plenari de la corporació de 28 de març de 2017 (BOP núm. 101 de 29.05.2018) i modificada per l'acord del Ple de 20 de juny de 2017 (BOP núm. 174 de 08.09.2017), i l'article 34.4 de la Llei general de subvencions.  
  
Serà requisit previ per a realitzar la bestreta de fons, que s'acredite el compliment de les obligacions tributàries, i davant la Seguretat Social i la Diputació de València.  
- El pagament de la resta de la subvenció s'ha de fer després de la correcta justificació per part de la Mancomunitat de les actuacions executades corresponents a despesa corrent.  
- Una vegada rebut el certificat emés per Turisme Comunitat Valenciana que acredite, per part seua, la correcta execució i la justificació de les actuacions corresponents a inversió, es produirà, si és necessari, l'ajust de les aportacions d'ambdues administracions de manera que es garantisca el seu finançament a parts iguals, i es durà a terme, si cal, la minoració de la subvenció i s'executarà, si escau, el reintegrament de les quantitats pagades indegudament.  
  
Sisena. Justificació de les actuacions  
A) Termini i lloc de presentació de la documentació justificativa.  
- El termini límit de presentació de tota la documentació justificativa és el 15.01.2020.  
- La documentació justificativa es presentarà en la seu electrònica de cadascuna de les administracions signants del conveni, sense perjudici del que es disposa en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
B) Documentació.  
La justificació de les actuacions executades s'ha de fer d'acord amb el que s'estableix en l'article 30 de la Llei general de subvencions, i constarà de la documentació següent:  
1. Una relació numerada de tots els documents aportats.  
2. Una memòria general detallada de les accions dutes a terme, signada per la persona que ostente la presidència de l'entitat, que haurà d'incloure:  
- indicació del grau de compliment aconseguit en relació amb els objectius proposats,  
- incidències remarcables,  
- dossier de premsa,  
- dossier fotogràfic de totes les actuacions realitzades.  
- documentació gràfica de l'efectiva publicitat realitzada del caràcter públic del finançament de les activitats subvencionades, i documents acreditatius, si escau, de la publicitat realitzada de la subvenció, d'acord amb el que s'estableix en la clàusula tercera del present conveni.  
  
3. Les factures originals o còpies compulsades d'aquestes, totes de data de l'any 2019, corresponents a la realització del pla d'actuacions annex al present conveni.  
Les factures hauran de complir amb els requisits establits en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació. A aquest efecte, en les factures haurà de constar:  
- El nom o la raó social de l'empresa que factura i el seu NIF o CIF.  
  
- La data d'emissió.  
- El preu unitari i el desglossament de cadascun dels conceptes facturats.  
- L'impost sobre el valor afegit de forma diferenciada, quan siga procedent.  
- La base imposable.  
- El tipus d'IVA aplicable i l'import total.  
- L'IRPF quan pertoque.  
4. En el cas d'execució d'obres, s'hi adjuntarà:  
- La llicència d'obres juntament amb la liquidació de l'impost corresponent. En obres en les quals, per la seua xicoteta envergadura, no siga necessària una llicència d'obra, s'ha de presentar un certificat o una declaració responsable de l'ajuntament corresponent.  
- La còpia de les certificacions d'obra corresponents, expedides i informades per persona tècnica competent.  
- L'acta de recepció.  
- Les fotografies de l'estat inicial i final de l'obra.  
5. Un certificat de la secretaria de la Mancomunitat amb el vistiplau de la presidència acreditatiu dels aspectes següents:  
- De la despesa total realitzada de l'activitat subvencionada.  
- D'haver sigut aprovada l'execució de les actuacions i el seu pressupost per l'òrgan competent.  
- De la propietat o capacitat legal de l'ús i gaudi dels béns del projecte on s'ha intervingut, actualitzada a la data de justificació de l'ajuda.  
  
- Del procediment seguit, dels previstos en la Llei 9/2017, de 8 de novembre, de contractes del sector públic, i la resta de la normativa aplicable en la matèria, per a tots i cadascun dels contractes subscrits, i la seua data de celebració.  
- Del compliment del que es disposa en l'article 63.4 de la Llei de contractes del sector públic en relació amb els contractes firmats en desenvolupament del PDGT.  
- De l'acabament i la recepció satisfactòria de les obres, els serveis o els subministraments, amb expressió del seu cost global, basant-se en informe tècnic o en l'acta de recepció expedida per l'òrgan competent.  
6. Declaració responsable de la presidència de la Mancomunitat acreditativa de:  
- No haver rebut altres subvencions, ajudes o ingressos per a l'actuació objecte del present conveni o, en cas d'haver-les rebut, la descripció detallada de cadascuna d'elles, detallant el seu origen, l'objecte i l'import.  
- No estar incurs en cap de les prohibicions recollides en l'article 13 de la Llei general de subvencions i el compromís de compliment de les obligacions que estableix l'article 14 d'aquesta, així com no ser deutor de la Generalitat per reintegrament de subvencions en els termes que estableix l'article 34.5, de la mencionada llei.  
- Del caràcter compensable o no de l'IVA suportat per la Mancomunitat.  
- De la recepció per part de la Mancomunitat de tots els béns que, si escau, el pla haguera posat a la disposició del gestor del pla, amb el compromís de ser destinats per la Mancomunitat a un ús o servei públic.  
  
7. Un certificat de la intervenció de la Mancomunitat de les factures reconegudes i efectivament pagades corresponents a les actuacions del pla, especificant per a cada factura, i per aquest ordre:  
- el número de factura,  
- l'import,  
- el concepte,  
- la persona o entitat proveïdora,  
- el NIF,  
- la data d'aprovació per l'òrgan corresponent de la Mancomunitat,  
  
- la data de reconeixement de l'obligació,  
- la data de pagament amb especificació del compte corrent origen dels fons, i  
- qualsevol altre aspecte que s'estime rellevant.  
8. Còpies compulsades de les actes de les sessions de la comissió de seguiment realitzades.  
9. Qualsevol altra documentació addicional que poguera ser requerida per les administracions signants.  
C) Documentació addicional específica.  
- Davant Turisme Comunitat Valenciana haurà de presentar:  
- Acreditació d'estar al corrent en el compliment de l'obligació de rendició de comptes anuals davant la Sindicatura de Comptes, per mitjà de la presentació del certificat expedit per la conselleria competent o, si escau, certificat de la Sindicatura de Comptes d'haver-li sigut remesa la documentació prevista en l'apartat 2 de l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, o d'haver-li sigut presentat el compte general.  
- De conformitat amb el que es disposa en l'article 3 de l'Ordre de 30 de maig de 1996, de la Conselleria d'Economia i Hisenda, en relació amb l'article 13.2 de la Llei general de subvencions, la Mancomunitat queda exonerada d'acreditar el compliment de les obligacions tributàries i amb la Seguretat Social.  
- Davant el Patronat Provincial de Turisme de València haurà de presentar:  
- Acreditació d'estar al corrent de les seues obligacions tributàries davant l'Agència Tributària, la Tresoreria General de la Seguretat Social i la Diputació Provincial de València (només en el cas que s'haja denegat l'autorització per a obtindre aquests documents mitjançant certificació telemàtica). En cas de no estar al corrent de les obligacions davant la Diputació haurà de subscriure's el corresponent conveni amb aquesta última. Tot això de conformitat amb el que s'estableix en l'article 13.2 de la Llei general de subvencions i en l'Ordenança general de subvencions de la Diputació Provincial de València i els seus ens dependents, aprovada per acord plenari de la corporació de 28 de març de 2017.  
  
D) Comprovació material de les actuacions.  
Les administracions signants duran a terme la comprovació material de les actuacions executades per la Mancomunitat a través del pla, en els termes establits en l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
E) Minoració.  
Una vegada finalitzat el termini de justificació sense que s'hagen finalitzat ni justificat completament les actuacions del pla, es produirà, després dels tràmits oportuns, la minoració de l'import de la subvenció per a ajustar les aportacions de Turisme Comunitat Valenciana i el Patronat Provincial de Turisme de València al percentatge de les actuacions del pla efectivament executades i justificades.  
  
Per a dur a terme la minoració, es tindrà en compte l'import de les actuacions efectivament justificades, la naturalesa econòmica de les despeses que les conformen i el percentatge d'execució.  
Quan la justificació insuficient s'acoste de forma significativa al compliment total i s'acredite una actuació inequívoca tendent a la satisfacció dels compromisos adquirits, la quantitat a reintegrar, o la pèrdua del dret de cobrament, es determinarà de forma proporcional a l'import de la despesa no justificada.  
L'alteració de les condicions inicials de la subvenció i, en tot cas, l'obtenció concurrent i incompatible de subvencions o ajudes atorgades per altres administracions públiques o ens públics o privats, podrà donar lloc a la pèrdua del dret al cobrament total o parcial de la subvenció.  
  
En la tramitació oportuna, es podrà prescindir del tràmit d'audiència quan no figuren en el procediment ni siguen tinguts en compte altres fets ni altres al·legacions o proves que les presentades per l'entitat interessada.  
  
Setena. Comissió de seguiment  
A) Composició.  
Es crea una comissió de seguiment, com a òrgan mixt de seguiment i control de les actuacions del PDGT de la Mancomunidad delInterior Tierra del Vino, que estarà integrada per:  
1. Dues persones designades per Turisme Comunitat Valenciana.  
2. Dues persones designades pel Patronat Provincial de Turisme de València.  
3. Dues persones designades per la Mancomunidad del Interior Tierra del Vino.  
- La Presidència de la comissió serà exercida per la persona que ocupe la Presidència de la Mancomunitat, o en absència d'aquesta, per l'alcalde/essa o el regidor/a designats per a això.  
4. La persona que exercisca la gerència del pla o, en defecte d'això, un tècnic o una tècnica de la Mancomunitat, que assumirà la secretaria de la comissió, amb veu però sense vot.  
5. A les reunions de la comissió podrà assistir personal tècnic especialista en els temes que s'hagen de debatre en la comissió, amb veu però sense vot.  
En la designació de les persones que representen la Generalitat es procurarà la presència equilibrada de dones i homes, en aplicació del que preveu el II Pla d'igualtat de dones i homes de l'Administració de la Generalitat, aprovat per acord del Consell, de 10 de març de 2017.  
  
B) Règim de funcionament  
1. La comissió de seguiment es podrà constituir, convocar, realitzar sessions, adoptar acords i remetre actes tant de forma presencial com a distància.  
2. En les sessions que se celebren a distància, les persones membres de la comissió podran trobar-se en distints llocs sempre que s'assegure per mitjans electrònics -també es consideren com a tals els telefònics i audiovisuals- la identitat dels membres o persones que els suplisquen, el contingut de les seues manifestacions, el moment en què aquestes es produeixen, la interactivitat i intercomunicació entre ells en temps real i la disponibilitat dels mitjans durant la sessió. Entre d'altres, es consideraran inclosos entre els mitjans electrònics vàlids, el correu electrònic, les audioconferències i les videoconferències. En el cas que la comissió es faça per correu electrònic, seran prova que garantisca allò que s'ha estipulat en el paràgraf anterior els correus electrònics intercanviats entre les persones assistents; aquests correus s'adjuntaran a l'acta de la sessió, que s'ha de redactar per la secretaria i remetre a totes les persones assistents per a la validació, en l'hora següent a la finalització de la comissió.  
Les persones assistents a la comissió disposaran d'una hora per a plantejar les seues objeccions a l'acta o donar-ne el vistiplau.  
Una vegada obtingut el vistiplau de totes les persones assistents, la secretaria redactarà l'acta definitiva, a la qual s'incorporaran tots els correus intercanviats fins a aquest moment, acta que es remetrà a totes les persones assistents perquè posteriorment, la firmen.  
Si la comissió es fa mitjançant qualsevol altre mitjà electrònic, la secretaria ha de redactar l'acta i obtindre el vistiplau de les persones assistents en els mateixos terminis assenyalats en el paràgraf anterior.  
Siga quina en siga la forma de realitzar la comissió, presencial o a distància, hi serà aplicable el que disposa el punt 7 d'aquesta clàusula.  
3. S'entendrà vàlidament constituïda la comissió, quan estiguen presents les persones que ocupen la presidència i la secretaria, o, si és el cas, les persones que les suplisquen i, almenys, una persona representant de cada una de les administracions signants.  
Quan estiguen reunits, de manera presencial o a distància, totes les persones membres de la comissió, o, si és el cas, les persones que les suplisquen, podran constituir-se vàlidament per a la realització de sessions, deliberacions i adopció d'acords, sense necessitat de convocatòria prèvia, quan així ho decidisquen per majoria absoluta.  
4. Correspon a la secretaria vetlar per la legalitat formal i material de les actuacions de la comissió, certificar les actuacions d'aquesta, i garantir que els procediments i regles de constitució i adopció d'acords són respectats.  
Llevat que no siga possible, les convocatòries es remetran a les persones membres de la Comissió a través de mitjans electrònics, i s'hi farà constar l'ordre del dia juntament amb la documentació necessària per a la seua deliberació, quan això siga possible; les condicions en què es farà la sessió; el sistema de connexió i, si és el cas, els llocs on estiguen disponibles els mitjans tècnics necessaris per a assistir a la reunió i participar-hi.  
5. La comissió de seguiment es reunirà a iniciativa de la presidència o a sol·licitud de qualsevol membre de les administracions firmants.  
  
6. Per a l'adopció d'acords en la comissió, Turisme Comunitat Valenciana, el Patronat Provincial de Turisme de València i la Mancomunidad del Interior Tierra del Vino disposaran cada un d'un vot, i, pel que fa al règim de funcionament, es regirà per les normes generals dels òrgans col·legiats segons la legislació vigent.  
Els acords s'adoptaran per majoria simple de les parts, excepte la modificació, l'alteració o la interrupció del pla d'actuacions, que requeriran, en tot cas, el vot favorable de les tres administracions signants. Quan s'hi assistisca a distància, els acords s'entendran adoptats en el lloc on estiga ubicada la presidència de la comissió.  
7. La persona que ocupe la secretaria ha de redactar una acta de cada sessió que es realitze, en què especificarà necessàriament les persones assistents, l'ordre del dia de la reunió, les circumstàncies del lloc i temps en què s'ha realitzat, els punts principals de les deliberacions, així com el contingut dels acords adoptats.  
8. Podran enregistrar-se les sessions. En aquest cas, el fitxer resultant, juntament amb el certificat expedit per la secretaria de l'autenticitat i integritat d'aquell, i la resta de documents en suport electrònic que s'utilitzen com a documents de la sessió, podran acompanyar l'acta de les sessions, sense necessitat de fer-hi constar els punts principals de les deliberacions.  
9. L'acta de cada sessió es pot aprovar en la mateixa reunió o en la immediata següent. La secretaria elaborarà l'acta amb el vistiplau de la presidència i la remetrà a través de mitjans electrònics, a les persones membres de la Comissió, les quals podran manifestar, pels mateixos mitjans, la seua conformitat o disconformitat al text, als efectes de la seua aprovació, considerant-se, en cas afirmatiu, aprovada en la mateixa reunió.  
Les còpies de les actes, dels acords o dels informes que emeta la comissió de seguiment en el desplegament i execució de les seues funcions, s'han de remetre als òrgans directius de les parts firmants del conveni, que, en el cas de Turisme Comunitat Valenciana, serà la persona que ocupe la Direcció General de Turisme.  
C) Competències.  
La comissió de seguiment té les atribucions següents:  
1. Collaborar, coordinar i assessorar a la Mancomunidad del Interior Tierra del Vino en la labor de la posada en marxa, l'execució i el desenvolupament del pla.  
2. Adoptar les mesures que estime necessàries per a la millor organització i funcionament del conveni, i supervisar-ne l'execució; i adoptar les decisions i dictar les instruccions necessàries per a assegurar la correcta realització de les activitats que en són objecte.  
3. Verificar el nomenament, i si és el cas, cessament de la gerència prèviament seleccionada i proposada per la Mancomunidad del Interior Tierra del Vino, i donar-hi la conformitat.  
Totes les qüestions que haja de tractar la comissió de seguiment, relacionades, amb la gerència del pla, seran debatudes sense la seua presència i actuarà com a titular de la secretaria qualsevol altra persona prèviament designada a proposta de la presidència de la comissió.  
4. Verificar i donar la seua conformitat a la labor de la gerència.  
5. Informar les parts dels retards i incidències que es puguen presentar durant l'execució del conveni, així com, si és el cas, proposar les corresponents actualitzacions o modificacions.  
6. Donar la conformitat, amb caràcter previ, a totes les despeses que sorgisquen en l'execució del pla d'actuacions, perquè posteriorment les aprove l'òrgan que corresponga de la Mancomunidad del Interior Tierra del Vino. En aquest sentit, la comissió de seguiment ha de vetlar, especialment, perquè la naturalesa econòmica de les despeses que s'aproven en la comissió coincidisca amb la naturalesa de les consignacions pressupostàries de les aportacions al pla de les diferents administracions, d'acord amb el que disposa la clàusula cinquena d'aquest conveni.  
  
7. Aprovar el tancament de les actuacions abans de la remissió de l'expedient de justificació a Turisme Comunitat Valenciana i al Patronat Provincial de Turisme de València, i autoritzar xicotetes modificacions de les actuacions recollides en l'annex del present conveni sempre que es tracte de modificacions originades per causes sobrevingudes, no siguen modificacions substancials de l'actuació i no incrementen la dotació econòmica del conveni.  
8. Realitzar les actuacions de comprovació material de les actuacions.  
9. Solucionar, en primera instància, les controvèrsies d'interpretació i compliment que puguen plantejar-se respecte del conveni subscrit.  
  
10. La resta de funcions que se li atribueixen en els termes que estableix l'article 9 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
Huitena. Modificació del conveni  
La modificació del contingut del conveni requerirà l'acord unànime de les parts signants i sempre serà expressa.  
En tots els casos la modificació es farà mitjançant addenda al conveni, sense perjudici de les facultats de la comissió de seguiment per a autoritzar xicotetes modificacions de les actuacions del conveni originades per causes sobrevingudes que hauran de ser aprovades per unanimitat de les persones membres.  
Novena. Rescissió  
Les parts signants podran resoldre i deixar sense efecte aquest conveni en el supòsit d'incompliment de les obligacions que estableix, o per impossibilitat d'execució de les actuacions.  
Així mateix, seran causa de resolució:  
- L'acord mutu de les parts, sempre que raons d'interés públic facen innecessària o inconvenient la continuïtat del conveni.  
- La renúncia expressa de la Mancomunidad del Interior Tierra del Vino per causes sobrevingudes.  
En tot cas, i de conformitat amb el que s'estableix en l'article 11.1 lletra f) del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, la comissió de seguiment decidirà com finalitzar les actuacions que es troben en curs.  
  
Desena. Reintegrament  
Correspondrà el reintegrament de les quantitats percebudes i l'exigència de l'interés de demora corresponent, des del moment del pagament de la subvenció fins a la data en la qual s'acorde la procedència del reintegrament, en tots els casos i en els termes que estableixen els articles 37 de la Llei general de subvencions i 172 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
Onzena. Efectes i vigència  
El present conveni produirà efectes des del moment de la seua signatura, fins al 31 de desembre de 2019. No obstant això, les despeses subvencionables podran haver-se realitzat des de l'1 de gener de 2019.  
  
Dotzena. Compatibilitat amb la normativa europea sobre ajudes públiques  
Aquest conveni és compatible amb el mercat interior, ja que les seues disposicions no afecten els intercanvis comercials entre els Estats membres, d'acord amb el que es disposa en l'article 107.1 del Tractat de Funcionament de la Unió Europea, i no reuneix els requisits acumulatius exigits en aquest article, ja que l'entitat beneficiària no és una empresa productora de béns o prestadora de serveis en el mercat, sinó una entitat local que actua servint amb objectivitat els interessos generals en virtut de les potestats que té atribuïdes, i, en concret, en l'exercici de l'acció de foment del turisme en el seu conjunt i de l'impuls de nous recursos turístics.  
Al tractar-se d'un conveni no subjecte a l'article 107.1 del Tractat de Funcionament de la Unió Europea, i d'acord amb el que estableix l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida per mitjà d'aquest conveni no requereix la notificació o la comunicació a la Comissió Europea.  
  
Tretzena. Règim jurídic  
Aquest conveni és de caràcter administratiu i està exclòs de l'àmbit d'aplicació de la Llei 9/2017, de 8 de novembre, de contractes del sector públic, i regula una subvenció nominativa a favor de la Mancomunidad del Interior Tierra del Vino, per la qual cosa el seu règim jurídic és el derivat de què estableixen les següents disposicions administratives:  
  
- Llei 40/2015, d'1 d'octubre, de règim jurídic del sector públic.  
  
- Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV 7379, 13.10.2014).  
- Llei 38/2003, de 17 de novembre, general de subvencions (BOE 276, 18.11.2003).  
- Reial decret 887/2006, de 21 de juliol (BOE 176, 25.07.2006), pel qual s'aprova el reglament de la Llei general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015).  
- Llei 7/1985, de 2 d'abril, reguladora de les bases del règim local (BOE 80, 03.04.1985).  
- Llei 8/2010, de 23 de juny, de la Generalitat, de règim local de la Comunitat Valenciana (DOGV 6296, 24.06.2010).  
- Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals (BOE 59, 09.03.2004).  
- Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998).  
- La resta de normativa aplicable a les entitats signants.  
CATORZENA. JURISDICCIÓ APLICABLE  
Les qüestions litigioses que puguen sorgir en el desenvolupament i l'execució d'aquest conveni se sotmetran als òrgans de la jurisdicció contenciosa administrativa que siguen competents, sense perjudici de la resolució de les controvèrsies que puguen produir-se mitjançant els procediments establits en el present conveni.  
  
I com a prova de conformitat amb tot això, les parts compareixents, en ús de les facultats conferides, signen aquest document per triplicat en el lloc i la data indicats en l'encapçalament.  
  
EL PRESIDENT DE TURISME COMUNITAT VALENCIANA  
FRANCESC COLOMER SÁNCHEZ  
FIRMADO: 23.12.2019   
  
EL PRESIDENT DEL PATRONAT PROVINCIAL DE TURISME DE VALÈNCIA  
ANTONI F. GASPAR RAMOS  
FIRMADO: 23.12.2019   
  
EL PRESIDENT DE LA MANCOMUNIDAD DEL INTERIOR TIERRA DEL VINO  
GABRIEL MATA GONZÁLEZ  
FIRMADO: 20.12.2019  
  
  
PLA DE GOVERNANÇA I DINAMITZACIÓ TURÍSTICA  
PROPOSTA D'ACTUACIONS  
2019  
  
ÍNDEX  
1. Introducció  
2. Accions anualitat 2019  
2.1. CREACIÓ D'ESTRUCTURA DE PARTICIPACIÓ ESTABLE I PERMANENT  
2.2. DESENVOLUPAMENT DE MARCA TERRITORIAL, STORYTELLING I DIAGNÒSTIC  
2.3. OFICINA DE GESTIÓ I PROMOCIÓ DEL PLA DE GOVERNANÇA 8  
2.4. CAMPANYA DE SENSIBILITZACIÓ  
2.5. CLUB DE PRODUCTE ENOGASTRONÒMIC  
2.6. PROGRAMA D'ACCELERACIÓ TURÍSTICA  
2.7. PROJECTE MUSEOGRÀFIC DOP UTIEL-REQUENA  
2.8. ADEQUACIÓ DE RECURSOS CULTURALS I PATRIMONIALS  
2.9. BANC D'IMATGES  
3. Pressupost d'actuacions  
  
1. INTRODUCCIÓ  
Aquest document representa una proposta per al desenvolupament d'accions durant 2019 en el marc del Pla de governança i dinamització de la Mancomunidad del Interior Tierra del Vino.  
Aquest és un extens territori que, durant les últimes dècades, aposta pel turisme, com a element de desenvolupament econòmic, social, empresarial, cultural i mediambiental. Davant dels grans reptes als quals s'enfronten els territoris d'interior en l'àmbit global (despoblació, envelliment progressiu de la població, falta de natalitat, migració a ciutats, falta d'emprenedoria o abandó del sector primari), el turisme es presenta com un dels factors de desenvolupament que pot contribuir a una millora de sectors adjacents a aquest.  
Ens trobem, per tant, davant d'un territori que disposa ja d'un cert desenvolupament turístic, en el qual tant l'administració, les associacions, la població i el sector empresarial han de fer un pas endavant i incorporar de manera rigorosa el turisme al seu sistema econòmic i empresarial.  
Aquesta és una zona amb una situació estratègica, situada prop de mercats emissors importants (València i Madrid), ben comunicada (A-3 i AVE) i amb un portafolis de producte variat, complementari i competitiu, que, a més, coincideix amb les tendències de mercat actuals.  
  
Per tant, ens trobem davant d'un moment decisiu per al territori d'Utiel-Requena, per la qual cosa la concessió del Pla de governança i dinamització pot implicar la consolidació definitiva del turisme en la zona.  
Si bé la concessió d'un pla com aquest és un fet important, més ho és la forma en la qual es desenvoluparà aquest pla. El consens, la implicació de la població i de totes les persones que actuen en el territori, implicats (directament o indirectament) en l'activitat turística, són clau perquè una oportunitat com aquesta s'aprofite correctament.  
  
En aquesta memòria, es plasma, per tant, un esborrany de les inversions que es realitzaran en el pla per a l'anualitat de 2019. Aquestes accions es presenten de manera que responen a les necessitats específiques d'aquest territori. No és el mateix executar un pla d'aquest tipus en una zona en la qual el turisme no existeix o s'està iniciant, que fer-ho en una comarca com aquesta, on el turisme porta present més de 20 anys.  
  
2. Accions anualitat 2019  
A continuació, es presenten les accions per al 2019 que es desenvoluparan en el territori. Aquestes s'han dissenyat atenent les necessitats reals de la destinació, el grau de maduresa turística i l'estat de coordinació i col·laboració dels actors socials que componen el turisme de la zona.  
L'ordenament d'aquestes no és casual, sinó que segueixen una seqüència lògica que respon a una estratègia molt clara: la recerca de cohesió territorial i social, la participació i la col·laboració en un projecte d'oportunitat, i el foment de l'emprenedoria i el fiançament de les iniciatives empresarials existents. Tot això, acompanyat d'un sentit de pertinença a un projecte comú en el qual totes les persones han de prendre partit i responsabilitat per a decidir el seu futur sobre la base d'una oportunitat: el turisme.  
  
2.1. CREACIÓ D'ESTRUCTURA TERRITORIAL ESTABLE I PERMANENT  
Els plans de dinamització i governança turística busquen la diferenciació i l'especialització de les destinacions turístiques a través de la revaloració de recursos locals, la introducció i l'aplicació de les TIC, la modernització dels serveis turístics i la creació de productes turístics experiencials. Tot això, basat en el disseny d'una Estratègia Conjunta entre les administracions públiques i el sector privat, que cristal·litze en l'assumpció d'iniciatives i compromisos concrets per part dels agents que intervenen en la configuració i l'oferta dels serveis turístics.  
  
La governança col·laborativa es basa en la concertació, el diàleg, la discussió i el consens entre els i les polítics/polítiques locals i/o comarcals, el món empresarial, ja siga de l'hostaleria, la restauració, del celler, del comerç, i altres entitats com, per exemple, les associacions turístiques i culturals.  
La teoria és perfecta perquè només quan tots aquests agents es reuneixen i treballen de manera conjunta és quan s'aconsegueix que les iniciatives que sorgisquen reflectisquen realment la necessitat i el sentiment de tot el territori. No obstant això, històricament la tendència ha sigut treballar a soles d'esquena a la resta, tant si parlem de municipis com si parlem d'empreses. I, malgrat que la consciència que treballant units s'arriba més lluny està cada vegada més estesa, la realitat és que no hi ha cultura de coordinació i de treball conjunt, i no resulta fàcil fer les coses d'aquesta manera.  
Per aquest motiu, en aquest pla es planteja dedicar una part del pressupost a crear aquesta cultura, a aprendre i aplicar els criteris en els quals es basa la governança: la participació, la corresponsabilitat, la solidaritat, la vertebració territorial, el compromís, la sostenibilitat, etc., per a crear progressivament una estructura de participació comarcal estable i permanent en el temps, des de la qual es dissenye el futur d'aquest territori.  
2.2. DESENVOLUPAMENT DE MARCA TERRITORIAL, STORYTELLING I DIAGNÒSTIC DE NECESSITATS / INVERSIONS 2020-2021  
Com s'ha comentat amb anterioritat, aquest territori té més de 20 anys de desenvolupament turístic, fruit del qual hi ha diversos diagnòstics del territori i documents estratègics.  
En 2017, es van elaborar dos diagnòstics territorials, un d'aquests, promogut pel SERVEF, ara Labora, i realitzat per la Universitat de València el setembre de 2017: el «Diagnòstic territorial de la Comarca de la Plana Utiel-Requena»; i un altre promogut pel Grup d'Acció Local Rurable, gestor del Programa LEADER 1420, i realitzat el febrer de 2017: l?«Estratègia de desenvolupament local participatiu». Els dos documents realitzen un estudi detallat del territori a diferents nivells (econòmic, social, mediambiental, cultural, etc.), que permet conéixer les potencialitats que té, en què es diferencia de la resta per a poder competir, els recursos endògens dels quals disposa, que seran el valor més preuat per a aconseguir un desenvolupament econòmic i social, a més de sostenible, etc. Finalment, detecten les fortaleses i febleses, les oportunitats i les amenaces, per a poder planificar a partir d'aquestes focalitzant els esforços a afrontar-ne unes i explotar-ne altres.  
Algunes de les febleses que destaquen aquests diagnòstics és el marcat individualisme que existeix en el territori, que fa difícil aconseguir que els agents socials cooperen i treballen conjuntament. Al mateix temps, destaquen l'existència d'una indústria del vi consolidada i amb un prestigi creixent; un bon posicionament de la indústria agroalimentària; activitats culturals relatives a la gastronomia consolidades i amb prestigi que poden reforçar la indústria agroalimentària local i també atraure turisme; abundants recursos culturals, naturals i paisatgístics que augmenten l'atractiu del territori. De manera que conclouen que el turisme i, en concret, l'enoturisme té un gran potencial en aquest territori.  
  
No obstant això, el desenvolupament turístic s'ha caracteritzat per la falta de coordinació i la falta d'aprofitament de sinergies entre totes les parts implicades en aquesta activitat. Juntament amb això, s'ha identificat una manca d'una missió i visió comuna clara i unitària, que permeta establir un relat d'identitat comuna que els actors han de fer seu.  
  
Aquesta acció pretén, per tant, desenvolupar una marca, un relat i identificar, d'una manera col·laborativa i consensuada, les actuacions que són necessàries perquè el territori es desenvolupe com a destinació turística.  
La marca i el relat són dos dels pilars de l'èxit d'una destinació. Són elements valuosos a l'hora de diferenciar de manera eficaç i duradora una regió. Ara bé, perquè aquesta marca territorial siga realment poderosa, ha de ser sincera i nàixer de l'interior mateix del territori al qual ha de representar. I, perquè la marca puga connectar de veres amb la clientela a la qual es vol atraure, ha d'estar abans connectada amb les idees i les emocions que impulsen les persones que cada dia treballen en el territori.  
Tot això, sense perdre de vista els diagnòstics existents i les anàlisis DAFO, a fi de determinar quines actuacions són necessàries per a reforçar la destinació i la seua marca. Aquesta anàlisi documental es reforçarà amb un treball de camp que es realitzarà per mitjà d'accions de design thinking col·laboratiu, amb sessions de participació en el territori adscrit al pla. Es realitzaran enquestes a la població, focus group i dinàmiques de grup amb la finalitat que siguen les mateixes persones habitants de les comarques les que dibuixen el seu futur turístic, ajudats per la visió d'una consultora que dirigirà tot aquest procés.  
El resultat final d'aquest treball és que la destinació tinga una marca única, acompanyada d'un relat o storytelling adequat per a donar valor a la destinació, a més de determinar les necessitats d'inversió per a les anualitats del 2020 i 2021 de manera consensuada i participada, per a la qual cosa es faran responsables els agents del seu propi futur turístic.  
El desenvolupament de la identitat de la destinació es desdobla en dues actuacions concretes. D'una banda, la realització del diagnòstic inicial en relació amb la imatge de la destinació i la definició de la imatge desitjada i el posicionament desitjat de la destinació. D'altra banda, atenent l'actuació anterior, es desenvoluparà la identitat gràfica de la marca que representarà la destinació amb el seu manual d'aplicació.  
  
  
2.3. OFICINA DE GESTIÓ I PROMOCIÓ DEL PLA DE GOVERNANÇA  
Una de les principals febleses dels plans d'aquest tipus és la pèrdua de contacte amb la població i el teixit empresarial on es desenvolupa. L'atorgament d'un pla com aquest és possiblement una de les millors oportunitats que es concedeix a un territori en dècades, per la qual cosa s'han d'aprofitar al màxim els impactes positius de disposar d'un pla. Amb això no ens referim només a les inversions, sinó a l'aprofitament de les oportunitats que una fita com aquesta concedeix: la implicació, la cohesió, el treball en comú, la identificació de metes comunes i l'execució.  
Després de la identificació, la col·laboració i el treball amb els agents per al disseny del Pla de governança, és necessari que aquests continuen sentint que hi pertanyen, no només en reunions inicials. L'objectiu és la seua fidelització durant aquests tres anys perquè, quan el pla acabe, el grup format continue treballant en la mateixa clau de cooperació, visió i execució.  
Per a començar a consolidar aquesta idea, és necessari crear una oficina de gestió del pla. Aquesta oficina tindrà una seu física en la seu de la Mancomunitat i disposarà d'una assistència tècnica per a la direcció del pla en cada anualitat, que s'encarregarà, juntament amb personal de l'entitat, de tot el treball que porta implícit. Però, al mateix temps, serà un equip assessor tècnic el que liderarà aquest període i estarà identificat per les persones actores clau com les seues interlocutores de referència. El fet de fer tangible el pla i les seues inversions en una o diverses persones permetrà informar, cohesionar i fidelitzar els agents durant tot aquest procés.  
Durant el primer any d'aplicació del pla, l'oficina de gestió comptarà amb l'assessorament extern d'una empresa o persones professionals especialitzats en gestió turística amb l'objectiu d'impulsar la posada en marxa del pla. Aquestes empresa o persones professionals externs col·laboraran amb la Mancomunitat en la presa de decisions relatives a la priorització d'actuacions, la selecció de persones o entitats proveïdores i la coordinació dels treballs que es duguen a terme en aquest primer exercici.  
A més de l'assessorament extern especialitzat, aquest apartat preveu el disseny d'un programa d'intel·ligència turística que actue com a eina d'avaluació, control i seguiment de les actuacions del pla i com l'eina d'anàlisi turística del territori que permeta prendre decisions sobre les diferents estratègies i accions que cal implementar per part de la governança futura de la destinació.  
Finalment, dins d'aquest apartat, es considera imprescindible l'adquisició del programari adequat per a recaptar i analitzar les dades que s'hagen identificat en el programa d'intel·ligència turística esmentat amb anterioritat.  
  
2.4. CAMPANYA DE SENSIBILITZACIÓ  
Com s'ha vist anteriorment, aquest és un territori amb un gran potencial turístic, tant pels recursos existents com per la situació estratègica. Després de 20 anys de desenvolupament turístic, s'hi percep, no obstant això, com el turisme no és encara vist com una opció de desenvolupament econòmic o laboral.   
Una gran part de l'èxit del desenvolupament turístic d'una destinació resideix en l'acceptació d'aquesta activitat per part de la població local. El turisme és una activitat en la qual han de conviure persones amfitriones i convidades, ja que la població turística i la resident comparteixen un mateix espai, així com serveis. D'altra banda, quan un territori comença a treballar en clau turística quasi tots els seus serveis han de tindre una sensibilitat turística: serveis públics, comerços, atenció sanitària o la mateixa ciutadania.  
Ara bé, per a treballar correctament, cal tindre en compte que hi ha dos tipus d'imatge territorial: la imatge que dins del territori s'assumeix com a pròpia i la imatge percebuda des de l'exterior. Són dues imatges que rares vegades coincideixen. Així, ens trobem que aquells valors únics, diferencials i de gran atractiu per a les persones que miren des de fora són elements considerats amb freqüència com «naturals» per les persones/entitats/empreses pertanyents al territori. És a dir, que allò que per a aquests és quotidianitat per a les possibles persones visitants/compradores resulta precisament el que és extraordinari i digne de ser desitjat. Aquesta dualitat, que també es reflecteix en una important falta d'autoestima col·lectiva en el territori, ha d'abordar-se prèviament de manera que la implantació de la marca territorial tinga una utilitat a llarg termini.  
La campanya de sensibilització haurà de transmetre la gran importància que el turisme pot tindre per a les seues vides. Es tracta que perceben aquesta activitat i el pla com un punt de partida per a integrar en el seu ADN el turisme. De manera paral·lela, se'ls transmetrà la necessitat de cuidar el turisme i les persones turistes. Durant aquest primer exercici, es dissenyarà la campanya de sensibilització orientada a conscienciar la ciutadania de la comarca sobre la importància del turisme i sobre totes les actuacions que conté el PDGT; és a dir, es decidiran les estratègies i actuacions que es duran a terme i es dissenyaran els materials necessaris per a fer-ho.  
  
2.5. CLUB DE PRODUCTE ENOGASTRONÒMIC  
Una de les principals febleses de la zona és l'oferta gastronòmica, fet que es converteix en més greu si tenim en compte que es tracta d'una les principals zones enoturístiques de la Comunitat Valenciana. Aquest territori disposa d'un patrimoni enogastronòmic ric i variat, que no es veu reflectit en la qualitat de la seua oferta gastronòmica.  
La Ruta del Vi és l'únic club de producte enogastronòmic de la destinació, que té una trajectòria de més de 25 anys i que aglutina la concentració més alta d'empreses turístiques relacionades amb l'activitat vitivinícola i gastronòmica. No obstant això, és necessari situar el Club de Producte Ruta del Vi al nivell de la importància de l'oferta que té i, per a això, s'ha de realitzar un diagnòstic de la situació actual i proposar actuacions orientades a:  
· Augmentar el nombre d'empreses associades.  
· Millorar l'orientació de les diferents empreses al servei turístic.  
  
· Implicar les seues empreses associades.  
· Donar a conéixer la funció que té i els avantatges que ofereix.  
Per a això, en aquest primer exercici de desenvolupament del PDGT es proposa contractar els serveis d'una empresa de consultoria especialitzada per a realitzar una auditoria interna de la Ruta del Vi que propose actuacions de millora i desenvolupe un pla de promoció del club dirigit principalment als seus associats i als seus potencials associats, a més dels seus públics externs.  
  
2.6. PROGRAMA D'ACCELERACIÓ TURÍSTICA  
Fruit del desenvolupament turístic dels últims anys, el territori disposa d'una gran quantitat d'empreses turístiques: allotjament, restauració, turisme actiu, cellers, enoteques i comerços. El grau de desenvolupament i professionalització és molt dispar i divers, però tenen en comú que són poques les empreses que han desenvolupat de manera molt clara l'activitat turística. Juntament amb això, es percep, i així ho corroboren els diagnòstics territorials, una falta d'emprenedoria lligada al turisme.  
Aquesta situació és capital per al desenvolupament turístic d'una zona, ja que és el sector empresarial el que l'ha de capitalitzar amb l'administració i l'associacionisme. El pla tindrà una durada de 3 anys, després dels quals s'ha de comptar amb una estructura empresarial turística forta, que siga la que mantinga aquesta activitat econòmica en la zona.  
  
Com a resposta a aquesta situació, es proposa la realització d'un programa d'acceleració turística que permeta treballar a 3 velocitats:  
· Empreses tractores: identificació d'empreses turístiques tractores que es troben en la zona, per a la qual cosa se'ls oferirà un assessorament tècnic en les àrees que necessiten una millora per a l'augment de la seua competitivitat. Aquestes empreses han de ser la punta de llança del desenvolupament turístic de la zona provocant l'efecte demostració.  
· Empreses no consolidades: identificació d'empreses turístiques que no tenen un desenvolupament turístic correcte. A aquestes empreses es realitzarà un assessorament per a millorar la gestió que fan amb l'objectiu de transformar-les en empreses tractores.   
· Emprenedors i emprenedores: identificació de les persones emprenedores amb idees i iniciatives turístiques en desenvolupament. Se les assessorarà en el procés de disseny del seu model de negoci, així com en el procés de creació de la seua empresa o iniciativa. L'objectiu és convertir-la en una empresa en consolidació i que finalment passe a tractora. Per a aquesta mena d'activitat, el territori disposarà d'altres ajudes amb les quals es fomente la cultura emprenedora i l'emprenedoria, de manera que, en la mesura del que siga possible, es col·laborarà amb aquests programes per a sumar sinergies.  
El final d'aquest procés d'acceleració és que una associació d'empresaris i empresàries turístics (ja siga existent o de nova creació, segons la decisió que prenguen les persones actores), vetle pel desenvolupament turístic una vegada passat el pla.  
  
2.7. PROJECTE MUSEOGRÀFIC DO UTIEL-REQUENA  
La tradició vitivinícola del territori té més de 2.500 anys d'història. Els jaciments arqueològics trobats en aquesta DOP avalen la producció de vi i la comercialització ininterrompuda des de l'època ibera fins a l'actualitat, antiguitat que ha sigut reconeguda fins al punt de trobar-se un d'aquests jaciments en la Llista indicativa de patrimoni mundial de la UNESCO.  
La seu de la DO Utiel-Requena, el Museu Bodega Redonda, és un dels recursos culturals més reconeguts i visitats de la zona. Sense cap dubte, és una de les icones representatives més importants del principal atribut que defineix la zona: el vi i l'enoturisme.  
No obstant això, es tracta d'un museu amb un programa expositiu molt millorable, tenint en compte la gran història que té, el valor etnogràfic i l'arquitectura. Això fa suposar que, si es realitza una millora d'aquesta gran icona cultural i turística, es reportarà una millora del posicionament turístic de la zona. És més que conegut l'efecte positiu que té sobre una destinació turística el desenvolupament d'infraestructures culturals atractives, sobretot dels museus.  
El projecte de nova museïtzació de la Bodega Redonda tindrà els objectius següents:  
· Remodelació del projecte actual per a crear un centre de referència, Museu del Vi, de la DO Utiel-Requena amb seu física a la Bodega Redonda. El museu s'obrirà a la comunitat i promourà actuacions conjuntes per al desenvolupament local.  
· Musealitzar el territori que engloba aquests nou municipis valorant el patrimoni que els caracteritza de manera individual i col·lectiva, reforçant la seua senya d'identitat principal, entorn de la vitivinicultura. Les iniciatives vincularan una important part de la comunitat.  
· Millorar la producció i la comercialització del vi de la DO en què el museu és un element fonamental de promoció i referència per a la difusió i comercialització. El museu ha de comprometre's amb el desenvolupament en tots els sentits. Ha de ser rendible socialment i econòmicament, encara que siga de manera indirecta.  
Per a aconseguir els objectius proposats, és necessari ordenar objectius i actuacions en totes i cada una de les àrees funcionals, i establir una seqüència de prioritats que ordenarà projectes i programes.  
  
Aquesta proposta preveu tres fases per a fomentar el desenvolupament del Museu del Vi de DO Utiel-Requena, partint de la base que, per al posicionament d'aquest museu, és fonamental ampliar una col·lecció material amb identitat pròpia i treballar per a exposar l'immaterial. Les fases que cal desenvolupar són les següents:  
Fase 1. Acció, participació. Accessibilitat (Any 2019)  
Fase 2. Posada en valor (Any 2020)  
Fase 3. Promoció (2021)  
La primera fase, «Acció i participació», pretén mostrar en el Museu del Vi elements inspiradors de valors i harmonització social. L'objecte del treball que s'ha de realitzar en aquest primer moment consisteix principalment a analitzar els reptes de la gestió cultural en projectes de revaloració i recuperació de la tradició involucrant la comunitat.  
  
La fonamentació teòrica, en què es van definir els conceptes que sustenta el treball que cal realitzar, està exposada en el pla museològic. La idea rectora que obeeix aquest museu és partir de la modernitat i des d'aquesta interpretar el passat. Es durà a terme durant 2019 i pretén musealitzar el territori que engloba donant valor al patrimoni que els caracteritza de manera individual i col·lectiva i reforçant el seu senyal d'identitat principal al voltant de la vitivinicultura.  
El contingut del discurs museològic està encaminat a la comprensió del procés històric de producció del vi en el territori de la DO Utiel-Requena a través dels seus béns patrimonials culturals i naturals, tangibles i intangibles. La seua vinculació amb el present és primordial.  
  
En aquesta fase, es farà un treball d'anàlisi, rastreig i inspecció dels 9 municipis per a localitzar les diferents peces i materials (objectes originals, reproduccions [rèpliques, maquetes, etc.]), que aconseguisquen conformar una exposició de cada municipi, en cada un dels cubiculums del museu, per a aconseguir aquesta funció sociocultural plantejada amb components simbòlics, documentals, estètics i comercials.  
A més d'això, i per a transformar els discursos i vincular el passat amb el present, es contactarà amb la població de tots els municipis per a treballar sobre els seus interessos individuals i col·lectius per al reconeixement del patrimoni material i immaterial. Les persones expertes duran a terme accions amb la població local (xiquets i xiquetes, i persones joves, adultes i majors), exercicis per a la construcció col·lectiva del patrimoni.  
Aquest treball de mediació cultural proposarà accions sobre els cinc «àmbits» generals en els quals es manifesta el patrimoni cultural immaterial:  
1. Tradicions i expressions orals.  
2. Arts escèniques;  
3. Pràctiques socials, rituals i festejos;  
4. Coneixements i pràctiques, relatius a la naturalesa, i  
5. Artesania tradicional.  
  
2.8. ADEQUACIÓ DE RECURSOS CULTURALS I PATRIMONIALS  
Hi ha una gran quantitat de patrimoni cultural o natural en el territori que s'ha de rehabilitar i preparar per al consum turístic. La partida pressupostària prevista per a aquesta acció es dedicarà a l'adequació, la interpretació o la dotació de recursos culturals, naturals i patrimonials claus per al desenvolupament turístic del territori.  
Durant el primer any de desenvolupament del PDGT, es proposa identificar els diferents recursos culturals i naturals i posicionar-los en un mapa digital que permeta la seua escalabilitat i la utilització com a suport d'informació, senyalització, interpretació o comunicació. A més de tractar-se d'una actuació necessària, permetrà l'aplicació posterior amb diferents propòsits: ubicació en web de la destinació, integració en altres aplicacions, etc.  
D'altra banda, abans d'executar les intervencions relatives a l'adequació dels diferents recursos del territori, és necessari disposar d'un pla director de senyalització física dels recursos prèviament identificats. Una senyalització normalitzada i harmonitzada, que estiga present en tot el territori i que permeta identificar, senyalitzar i informar sobre els diferents recursos i atractius que la destinació posa a la disposició dels i de les seues visitants.  
  
2.9. BANC D'IMATGES  
En aquest territori, coexisteixen diferents dimensions de desenvolupament turístic. Després de més de 20 anys de desenvolupament d'aquest sector, ens podem trobar amb empreses i destinacions que estan en una fase de consolidació turística que conviuen amb altres que ja estan més que consolidades. Per aquest motiu, el pla ha de poder cobrir les necessitats de les dues velocitats en les quals es troba la zona.  
En resposta a aquestes necessitats, plantejades en diverses reunions que s'han tingut per a l'elaboració de la present memòria, es considera necessària la realització d'accions de màrqueting i promoció de la destinació i de les diferents entitats, associacions o esdeveniments que es generen. Les diferents accions de comunicació que es duguen a terme estaran alineades amb el relat construït i aniran acompanyades de la marca paraigua territorial definida. No obstant això, per a poder generar els diferents materials, peces i suports de comunicació que sustenten les campanyes que es desenvolupen, serà necessari disposar d'un banc d'imatges i vídeos representatius dels diferents recursos, atractius, espais i experiències de la destinació.  
Durant aquest primer exercici d'aplicació del pla, es generaran els bancs d'imatges i vídeos representatius del territori que s'utilitzaran en els materials i suports de la comunicació futura de la destinació.  
  
  
3. Pressupost de les actuacions